ทิ้งหุ้นพลังงานกดดัชนีร่วง 8.64 จุด
ดัชนีเช้าวันที่ 6 ก.ค.ปิดตลาดที่ 1,193.16 จุด ลดลง 8.64 จุด
6 ก.ค. 2555

ดัชนีเช้าวันที่ 6 ก.ค.ปิดตลาดที่ 1,193.16 จุด ลดลง 8.64 จุด
ดัชนีตลาดหลักทรัพย์แห่งประเทศไทย วันที่ 6 ก.ค. เคลื่อนไหวสลับบวกลบในกรอบแคบๆ ในช่วงต้นของเปิดซื้อขาย แต่หลังจากขึ้นไปแตะจุดสูงสุดที่ 1,205.04 จุด ดัชนีดิ่งลงอย่างรุนแรงไปถึง 1,191.07 จุด จนกระทั่งปิดตลาดในภาคเช้าที่ 1,193.16 จุด ลดลง 8.64 หรือ 0.72% มูลค่าการซื้อขาย มีแรงขายในหุ้นขนาดใหญ่ โดยเฉพาะหุ้นกลุ่มพลังงาน เช่น PTT และ PTTGC 




บริษัทหลักทรัพย์ (บล.) ธนชาต ระบุว่า ตลาดหุ้นทั่วโลกมีลักษณะ “Sell on Fact” หลังจาก ECB ปรับลดอัตราดอกเบี้นนโยบายลง 0.25% เหลือ 0.75% และอัตราดอกเบี้ยเงินฝากเหลือ 0% ตามที่ตลาดคาดไว้ และการลงทุนหุ้นกลุ่มพลังงานเป็นเพียงการ “เล่นรอบ” มากกว่า “ลงทุนยาว” เนื่องจากคาดว่าราคาน้ำมันยังมีแนวโน้มถูกกดดันจากเศรษฐกิจโลกที่ชะลอตัวในระยะกลาง-ยาว อยู่ดี
บล.ยูโอบี เคย์ เฮียน (ประเทศไทย) รายงานว่า ราคาน้ำมันดิบ NYMEX ส่งมอบเดือน ส.ค. ลดลง 0.44 เหรียญสหรัฐ ปิดที่ 87.22 เหรียญสหรัฐ/บาร์เรล โดยได้รับแรงกดดันจากตัวเลขเศรษฐกิจที่อ่อนแอของหสรัฐ โดยเฉพาะดัชนีภาคบริการที่ลดลง 3% จากเดือน พ.ค. แม้ว่า สต๊อกน้ำมันดิบลดลง 4.27 ล้านบาร์เรล
ขณะที่ บล.เคจีไอ (ประเทศไทย) แนะนำให้หลีกเลี่ยงการลงทุนหุ้นกลุ่มพลังงาน 
มูลค่าการซื้อขาย 5 อันดับหลักทรัพย์CPF มูลค่า 1,111.13 ล้านบาท ปิดที่ 34.75 บาท ไม่เปลี่ยนแปลง  PTT มูลค่า 609.51 ล้านบาท  ปิดที่ 331.00 บาท -7.00 บาท หรือ -2.07% PTTGC มูลค่า 591.39 ล้านบาท  ปิดที่ 57.00 บาท -1.00 บาท หรือ -1.72% SCC มูลค่า 587.24 ล้านบาท  ปิดที่ 316.00 บาท -6.00 บาท หรือ -1.86% KBANK มูลค่า 583.23  ล้านบาท  ปิดที่ 162.00 บาท -1.50 บาท หรือ -0.92%